laion/Wikipedia-Exotic huggingface dataset:
Kodavere Vabadussõja mälestussammas

Kodavere Vabadussõja mälestussammas on Tartu maakonnas Peipsiääre vallas Kodavere kalmistul asuv Vabadussõjas langenutele püstitatud mälestusmärk. Mälestussammas avati 31. augustil 1924. 1940 lükati sammas ümber ja veeti lähedale võssa. Saksa okupatsiooni ajal pandi sammas uuesti kokku ja taasavati 28. septembril 1941. 1950 sammas õhiti. Samas kohas avati 27. augustil 1989 uus sammas, mis on endise täpne koopia. Ain Krillo, Jaak Pihlak, Mati Strauss ja René Viljat. Vabadussõja mälestusmärgid. 1. kd. Keila, 2002. Lk 47-49 Kodavere Vabadussõja mälestussammas kultuurimälestiste riiklikus registris
Friedrich Vreemanni mälestussammas

Friedrich Vreemanni mälestussammas on Vabadussõjas langenud kapten Friedrich Vreemannile püstitatud mälestusmärk Võru maakonnas Võru vallas Pindi kalmistul. Mälestussammas avati 12. oktoobril 1924 Vabadussõjas langenute mälestamise Võrumaa komitee poolt. Sammas lõhuti Nõukogude Liidu okupatsioonivõimu poolt 1947. aastal. Sammas taasavati kapten Vreemanni 100. sünniaastapäeval 10. novembril 1994. Friedrich Vreemanni langemiskohale Võru maakonnas Rõuge vallas Suure-Ruuga küla põllul püstitati samuti mälestussammas. Ka selle lõhkus Nõukogude okupatsioonivõim. Uus mälestuskivi paigutati 27. novembril 2001 Rõuge Jaani-Peebu kalmistu servale. Augustis 2019 viidi see üle ning taasavati see Rõuge Mälestuste pargis, kus asuvad ka Rõuge Vabadussõja mälestussammas ja Taani vabatahtlike (Borgelini kompanii) mälestusmärk. Ain Krillo, Jaak Pihlak, Mati Strauss ja René Viljat. Vabadussõja mälestusmärgid. 1. kd. Keila, 2002. Lk 51-52 Hunt, Indrek (1. august 2019). "Vreemanni kivi avamine Rõuge Mälestuste pargis". Mägede Hääl: Rõuge valla leht. Lk 3. Vaadatud 21. september 2023.
AKS

AKS või Aks võib tähendada järgmist: Akadeemiline Keemia Selts Akadeemiline Karjala Selts Aks (film), India film ...
ATM

ATM võib atm võib tähendada järgmist: pangaautomaat (inglise Automatic Teller Machine) atm on atmosfääri kui rõhu ühiku lühend ...
Aero

Aero võib tähendada: Aero O/Y, Finnairi eelkäija .aero, lennunduse tippdomeen Aero Airlines, endine Eesti lennufirma Aero L-39, reaktiivõppelennuk Aero (Poola ettevõte), Poola lennukompanii Lennundus Aeroflot Aeroklubi Kõik pealkirjad eesliitega "Aero"
Aktuelle Kamera

"Aktuelle Kamera" oli Saksa DV uudistesaade, mida 1952–1990 näidati Saksa DV Televisioonis (saksa keeles "Deutscher Fernsehfunk"). Selle saksakeelse saate nimi inspireeris ka analoogset eestikeelset saadet nimetama "Aktuaalseks kaameraks". Ka Ukraina NSV telekanali uudistesaade kandis 1980-tel nime Актуальна камера.
Adam Kszczot

Adam Piotr Kszczot (sündinud 2. septembril 1989 Opocznos) on Poola endine kergejõustiklane, keskmaajooksja. Tema põhiala oli 800 meetri jooks. Ta on 800 meetri jooksus kolmekordne Euroopa välis- ja sisemeister. 2015. ja 2017. aasta maailmameistrivõistlustel võitis ta 800 meetri jooksus hõbemedali. 2018. aasta sisemaailmameistrivõistlustel Birminghamis võitis ta kuldmedali. Talle kuulub 800 meetri jooksu Poola siserekord (1.44,57). Väljas Sees Allikas: IAAF Adam Kszczot. european-athletics.org. Vaadatud 5.3.2018 Adam Kszczot Rahvusvahelise Kergejõustikuliidu kodulehel (inglise)
Kaskneem

Kaskneem on eesti perekonnanimi. Nimede eestistamisel määrati Kaskneem uueks perekonnanimeks isikutele, kelle perekonnanimi oli Alber, Kabanof, Kabanov ja Vasiljev. 1. jaanuaril 2017 sellise perekonnanimega inimesi Eestis ei ela või on neid vähem kui 5. Aleks Kaskneem (1912–1965), eesti sporditegelane
Puurvasar

Puurvasar on pneumaatiline või elektromehaaniline tööriist, mis ühendab haamri otse peitliga. Puurvasara leiutas William Mcreavy, kes müüs patendi Charles Brady Kingile. Käeshoitavad puurvasarad töötavad tavaliselt suruõhuga, kuid mõned mudelid ka elektrimootoritega. Suuremad puurvasarad, näiteks ehitusmasinatele mõeldud tõsteseadmega puurvasarad, töötavad tavaliselt hüdrauliliselt. Neid kasutatakse tavaliselt kivi, kõnniteede ja betooni purustamiseks. Suruõhuvasar Trell (lööktrell) Hand-held jackhammers are generally powered by compressed air Rent
Tõkisking

Tõkisking on sõiduki ratta liikumist tõkestav seadis. Tõkiskingi kasutatakse sõiduki iseenesliku liikumahakkamise takistamiseks. Tõkiskingi kasutatakse alati paaris ning need paigutatakse rehvi keskele. "Tõkisking". Vaadatud 05.03.2018. "Chocking Procedures: A Step-by-Step Guide for Maximizing Safety" (inglise). Originaali arhiivikoopia seisuga 6.03.2018. Vaadatud 05.03.2018.
Marcin Lewandowski

Marcin Przemysław Lewandowski (sündinud 13. juunil 1987 Szczecinis) on Poola kergejõustiklane, keskmaajooksja. Talle kuulub 1500 meetri jooksus ja miilijooksus nii Poola välis- kui ka siserekordid. Väljas Sees Allikas: World Athletics Marcin Lewandowski. european-athletics.org. Vaadatud 5.3.2018 Marcin Lewandowski Rahvusvahelise Kergejõustikuliidu kodulehel (inglise)
Riigipidamise kava

Riigipidamise kava on Eesti Koostöö Kogu 2013.–2015. aastal läbi viidud programm, mille eesmärgiks oli arendada ühiskonnas riigihalduse ja kohaliku omavalitsuse korralduse arutelu, sõnastada probleemid ning töötada välja lihtsama, läbipaistvama, loogilisema ja konkreetselt Eestile sobiva riigi töökorralduse ettepanek. Kava sõnastab probleemid ja pakub lahendused täpsemalt viies valdkonnas: arutlev demokraatia (osalemine); kohalik omavalitsus; riigihaldus; Vabariigi Valitsus; Riigikogu. Kava koostati ühistöös teadlaste, ametnike, poliitikute, ettevõtjate ja vabakonna esindajatega. Riigipidamise kava koostamisel selgitati esmalt välja kõigi viie valdkonna probleemid, milliste muudatusega neid lahendada saaks ning mida nende muudatuste saavutamiseks teha on vaja. Samuti analüüsiti, milliseid uusi probleeme muudatused kaasa võivad tuua. Selle põhjal loodi lühidalt järgmised ettepanekud: asendada formaalne „kaasamine“ huvirühmade sisulise osalemisega, kasutada uute kogu ühiskonda mõjutavate seaduste ettevalmistamisel Rahvakogu kogemusi, põimida esindusdemokraatia mudelisse osalusdemokraatia komponente, kasutada julgemini nii riigi kui kohaliku elu oluliste küsimuste lahendamisel rahvaküsitlusi ja –hääletusi; viia ellu funktsioonipõhisele koostööle ja tegelikkusele tuginev kohaliku omavalitsuse reform, keskenduda omavalitsuste suuruse ja vormi asemel kohtadel osutatavate avalike teenuste sisule, kättesaadavusele ja kvaliteedile; korraldada ümber riigivõimu tähtsuse kaotanud vahelülide (maavalitsus) töö, pakkuda kogukondadele reaalne võimalus oma elu ise korraldada, toetada omavalitsuste vabatahtlikku liitumist ja sundliitmist valitsuse algatusel seal, kus see on ilmselgelt vajalik; keskenduda valitsusasutustes riigi põhiülesannete heale täitmisele ja tähtsustada inimestega vahetult kokku puutuvate riigipalgaliste tööd; kahandada valitsussektori töötajate üldarvu ning samal ajal suurendada nende iseseisvat otsustusõigust ja isiklikku vastutust; lõpetada töökoormust ja kulusid kasvatavatele, kuid sisuliselt mittevajalikele mõõdikutele ja ühikute lugemisele tuginev eelarve planeerimine, juhtimine ja aruandlus; muuta töö planeerimine paindlikumaks; lõpetada riigi kulude peitmine sihtasutuste, äriühingute ning avalik-õiguslike asutuste alla, tuua poliitikaanalüüs ja planeerimisega seotud tööd ja kompetents tagasi valitsusasutustesse, kaotada kulukad vahelülid; anda peaministrile õigus otsustada mitme ministri valitsemisalasse kuuluv küsimus juhul, kui ministrid ei suuda omavahel lahenduses, selle väljatöötamise või elluviimise tähtaegades ja isikulises vastutuses kokku leppida; korraldada Riigikogu töö optimaalse ajakasutuse huvides ümber, võimaldada Riigikogu liikmetel soovi korral jätkata senist erialategevust; tugevdada parlamendi komisjonide personali; säilitada senine töökoormus ja -tasu Riigikogu juhatusele, alatiste komisjonide esimeestele ja aseesimeestele. Eesti Koostöö Kogu riigipidamise kava Eesti Koostöö Kogu Eesti Koostöö Kogu Eesti Koostöö Kogu räägib Terevisioonis riigipidamise kavast Riigipidamise kava film
Jared Kushner

Jared Corey Kushner (sündinud 10. jaanuaril 1981) on Ameerika Ühendriikide juudi päritolu investor, kinnisvaraarendaja ja kirjastaja, kes oli 2017–2021 oma äia, USA presidendi Donald Trumpi, vanemnõunik. Jared Kushner on kinnisvaraarendaja Charles Kushneri vanem poeg ning on abielus president Trumpi tütre ja nõuniku Ivanka Trumpiga. Varem on ta olnud kinnisvaraettevõtte Kushner Companies ja ajalehe New York Observer kirjastaja Observer Media tegevjuht. Ta on veebipõhise kinnisvarainvesteeringute platvormi Cadre kaasasutaja ja osanik. 2016. aastal aitas Kushner Trumpi kampaaniameeskonnal luua ja teostada meediastrateegiat, 9. jaanuaril 2017 nimetati ta presidendi vanemnõunikuks. Pärast seda astus ta tegevjuhi ja kirjastaja kohalt tagasi. Kushner on väitnud, et kohtus enne Trumpi presidendiks saamist neljal korral Vene ametnikega ning et ükski kohtumistest ei läinud USA valitsuse eesmärkidega vastuollu. Ta töötab Valges Majas ajutise turvaloa alusel, kuna tema taustakontroll seoses kohtumistega pole veel lõppenud. "Meedia: Trump nimetab väimehe ilmselt kõrgeks nõunikuks". Postimees. 9. jaanuar 2017. Vaadatud 5. märts 2018. "USA meedia: Trumpi väimees soovis salajast suhtluskanalit Kremliga". Postimees. 27. mai 2017. Vaadatud 5. märts 2018. "Video: Trumpi väimees kaotas juurdepääsu ülisalajastele andmetele". Postimees. 28. veebruar 2018. Vaadatud 5. märts 2018.
Firelight

Firelight oli Malta ansambel. 2014. aasta Eurovisiooni lauluvõistlusel esindas ansambel Maltat lauluga "Coming Home".
Amber Bondin

Amber Bondin (sündinud 26. mail 1991) on Malta laulja. 2015. aasta Eurovisiooni lauluvõistlusel esindas ta Maltat lauluga "Warrior".
Nadine Beiler

Nadine Beiler (sündinud 27. mail 1990 Inzingis) on Austria laulja. 2011. aasta Eurovisiooni lauluvõistlusel Düsseldorfis esindas ta Austriat lauluga "The Secret Is Love". Ta on andnud välja neli stuudioalbumit.
Eric Papilaya

Eric Papilaya (sündinud 9. juunil 1978 Vöcklabruckis) on Austria laulja. 2007. aasta Eurovisiooni lauluvõistlusel Helsingis esindas ta Austriat lauluga "Get a Life – Get Alive". Laul poolfinaalist edasi ei pääsenud.
Mariko Ebralidze

Mariko Ebralidze (sündinud 1984) on Gruusia laulja. 2014. aasta Eurovisiooni lauluvõistlusel esindas Ebralidze koos The Shiniga Gruusiat lauluga "Three Minutes to Earth".
The Shin

The Shin on Gruusia ansambel. 2014. aasta Eurovisiooni lauluvõistlusel esindas ansambel koos Mariko Ebralidzega Gruusiat lauluga "Three Minutes to Earth".
Sam Kendricks

Sam Kendricks (sündinud 7. septembril 1992 Oxfordis, Mississippi osariigis) on USA teivashüppaja. Kendricksi esimene suurem tiitlivõistlus oli 2015. aasta maailmameistrivõistlused Pekingis, kus ta saavutas 5.65-ga üheksanda koha. 2016. aasta suveolümpiamängudel Rio de Janeiros võitis ta 5.85-ga pronksmedali. 2017. aasta maailmameistrivõistlustel Londonis tuli ta 5.95-ga maailmameistriks. Sisemaailmameistrivõistlustelt on ta võitnud kaks hõbemedalit. Kendricksi isiklik rekord teivashüppes on 6.06, mis on püstitatud 27. juulil 2019 Des Moinesis. Tema siserekord on 5.93, mis on püstitatud 25. veebruaril 2018 Clermont-Ferrand's. Ta on õppinud Mississippi Ülikoolis.  Sam Kendricks – pildid, videod ja helifailid Wikimedia Commonsis Sam Kendricks Rahvusvahelise Kergejõustikuliidu kodulehel (inglise)
Stubaital

Stubaital on alpiorg Tiroolis Austrias. See on Stubai Alpide keskne org. Orus voolab Ruetzi jõgi. See 40 km pikkune org kulgeb Innsbrucki lähedasest Schönbergist edelasse. Ruetzi jõe mõlemal kaldal Fulpmesist allavoolu jäävad linnad paiknevad terrassidel. Fulpmesis terrassid liituvad, moodustadades orupõhja. Neustift im Stubaitalist edela suunas jätkuv peaorg kannab nime Unterberg ja sellest hargneb põhja suunas Oberbergtal. Fulpmesis asuv 16 MW hüdroelektrijaam varustab elektriga Austria Liiduraudteed. Fulpmesi kinos on kasutusel Austria vanim filmiprojektor. Orus asuvad vallad on Schönberg im Stubaital, Mieders, Telfes, Fulpmes ja Neustift im Stubaital. Ühistranspordiga saab Innsbruckist sinna orgu Stubaitali bussiliiniga või Stubaitali raudteega. Stubaitali oru lõpus asuvat Stubai liustikku kasutatakse suusakuurordina.
Gazebo (muusik)

Gazebo (õieti Paul Mazzolini; sündinud 18. veebruaril 1960) on itaalia muusik. Gazebo on tuntud nimi eelkõige Italo disco muusika austajatele. Mazzolini sündis Beirutis Liibanonis Itaalia diplomaadi (isa) ja Ameerika laulja (ema) peres. Teismeline Mazzolini alustas muusikukarjääri rokkansamblis, õppis kaks aastat Pariisis klassikalist kitarri ning veetis mõnda aega Londonis punkmuusikaga tegeledes. 1981. aastal tagasi Roomas, andis Mazzolini koostöös Paul Micioniga välja oma esimese singli "Masterpiece" (1982), mis tõusis muusikaedetabelites Itaalias kuuendale ja Šveitsis viiendale kohale. Aasta hiljem valmis Gazebo esimene album "Gazebo", mille lugudest sai tuntuimaks "I Like Chopin". Viimast müüdi singlina üle 8 miljoni eksemplari ning lugu jõudis paljude maade muusikaedetabelites kõrgele kohale. Laialdaselt on levinud valearvamus, et laulus olev klaverimotiiv on Chopini oma, tegelikult on laulu autor Pierluigi Giombini ning Chopiniga pole selle muusikal pistmist. 1983 – "Gazebo" (Baby Records) (albumi uusväljaanne kannab pealkirja "I Like Chopin") 1984 – "Telephone Mama" (Baby Records) 1985 – "I Like Chopin" (Baby Records) 1985 – "Univision" (Carosello) 1987 – "The Rainbow Tales" (Carosello) 1989 – "Sweet Life" (Carosello) 1991 – "Scenes From The News Broadcast" (Lunatic) 1994 – "Portrait" (Giungla-BMG Italy) 1997 – "Viewpoint" (Softworks) 2000 – "Portrait & Viewpoint" (Softworks) 2007 – "Ladies! The Art Of Remixage" (Softworks) 2008 – "The Syndrone" (Softworks) 2013 – "I Like ... Live!" (Softworks) 2015 – "Reset" (Softworks) 2016 – "Wet Wings" (Softworks) "Masterpiece" (1982) "I Like Chopin" (1983) "Lunatic" (1983) "Gimmick!" (1983) "Love In Your eyes" (1983) "Telephone Mama" (1984; No. 10 Italy) "First!" (1984) "For Anita" (1985) "Trotsky Burger" (1986) "The Sun goes down on Milky Way" (1986) "Give me one day ... / Diamonds are forever" (1987) "Coincidence" (1988) "Dolce Vita" (1989) "Fire" (1991) "The 14 July" (1991) "I like Chopin 91" (remix) (1991) "Masterpiece 2K" (remix) (2000) "Tears For Galileo" (2006) "Ladies!" (2007) "Virtual Love" (2008) "Queen of Burlesque" (2011) "Blindness" (2015) "Wet Wings" (2016) Artist Biography by Yuri German www.allmusic.com Hit Parade Italia www.hitparadeitalia.it Gazebo – Master Piece www.swisscharts.com Gazebo → Biografia pt.jango.com
Tarvastu metsapark

Tarvastu metsapark on kaitsealune park Viljandi maakonnas Viljandi vallas Sooviku külas. Pargi pindala on 3,9 ha. Pargis asuvad Tarvastu ordulinnuse varemed, Tarvastu kabel ja Tarvastu veski paljand, pargist voolab läbi Tarvastu jõgi. Tarvastu metsapark Eesti looduse infosüsteemis Tarvastu metsapark Eesti looduse infosüsteemis Tarvastu metsapark keskkonnaportaalis
Kibuspuu

Kibuspuu on eesti perekonnanimi. Perekonnanime Kibuspuu (Kibbuspu) on pandud Suuremõisa mõisas Pühalepa kihelkonnas Läänemaal ja Lümanda mõisas Kihelkonna kihelkonnas Saaremaal. Nimede eestistamisel määrati Kibuspuu uueks perekonnanimeks isikutele, kelle perekonnanimi oli Espenbaum (1938. aastal Kõrgesaare vallas). 2017. aasta 1. jaanuari seisuga on perekonnanimi Kibuspuu Eestis 18 mehel ja 29 naisel. Urmas Kibuspuu (1953–1985), eesti näitleja
Malcolm Kushner

Malcolm Lewis Kushner (sündinud 1952) on ameerika kõnemees ja -kirjutaja, konsultant, humorist ja jurist. Kushner on tuntust kogunud ka kirjanikuna, tema teost "Presentations For Dummies" on müüdud üle 100 000 eksemplari. Kushner on naeruhinnaindeksi (cost of laughing index) koostaja. Indeks ilmub alates 1987. aastast iga aasta 1. aprillil ning käsitleb nalja ja huumoriga seotud toodete ja teenuste hindu. Indeks on kajastatud olnud nii "Good Morning Americas", "The Tonight Show's" kui ka The Wall Street Journalis. Alates 1982. aastast korraldab Kushner koolitusi, kus õpetab tippjuhtidele, kuidas saada huumori abil tööturul konkurentide ees eeliseid. Tema kliendite hulka kuuluvad erafirmad, nagu IBM, Aetna, HP, AT&T, Bank of America, kui ka avaliku ja kolmanda sektori asutused, näiteks Ameerika Meditsiiniühing, Michigani Munitsipaalliit ja USA Maksuamet. Enne koolitajaks hakkamist töötas Kushner nii era- kui ka avalikus sektoris juristina. Malcolm Kushneril on bakalaureusekraad ja magistrikraad suulises kommunikatsioonis. Bakalaureusekraadi sai ta Buffalo Ülikoolist, magistrikraadi Lõuna-California Ülikoolist. Kushneril on ka doktorikraad (juris doctor) California Ülikooli Hastingsi kolledžist. "The Light Touch: How to Use Humor for Business Success" (1990) "Successful Presentations For Dummies" (1996) "Vintage Humor for Wine Lovers" (2003) "Public Speaking for Dummies" (2004) "Presentations for Dummies" (2004) "California Squisine: Healthy Food That's Fast, Fun and Squeezable for Kids" (2008) "The Humor of Ronald Reagan: Quips, Jokes and Anecdotes From the Great Communicator" (2011) "The Little Book of Humorous Quotes" (2011) "The Official Book of Mob Humor" (2012) "The Ultimate Lawyer Quote Book: Words of Wisdom and Humor" (2014) "Avalik esinemine. Käsiraamat" (2000), ISBN 9985849191 Malcolm Kushner (2011). The Little Book of Humorous Quotes. aka associates. Lk 121. Huffington Post. "Malcolm Kushner". HuffPost. Vaadatud 05.03.2018. "Amazon.com: Malcolm Kushner: Books, Biography, Blog, Audiobooks, Kindle". Amazon. Vaadatud 05.03.2018. David Moye (30.03.2013). "Cost Of Laughing Index: It Costs More Bucks For Less Yucks". HuffPost. Vaadatud 05.03.2018. "About - Malcolm Kushner & Associates". Malcolm Kushner & Associates. Vaadatud 05.03.2018.
Indoneesia lauljate loend

Ahmad Albar Ahmad Dhani Amara Anggun Benyamin Sueb Chrisye Cinta Laura Dewi Sandra Ebiet G. Ade Fatin Shidqia Julia Perez Luri Dini Ayu Safitri Millane Fernandez Rossa
Vicky Rosti

Virve Hannele "Vicky" Rosti (sündinud 10. novembril 1958) on Soome laulja. 1987. aasta Eurovisiooni lauluvõistlusel esindas Rosti koos Boulevardiga Soomet lauluga "Sata salamaa". Vicky (1975) 1–2–3–4–tulta! (1976) Vickyshow (1977) Tee mulle niin (1978) Oon voimissain (1979) Sata salamaa (1987) Tunnen sen täysillä taas (1992) Sydämeen kirjoitettu (2000) Vicky Rock Vol.1 (2007) Pitkästä aikaa (2014)
Boulevard

Boulevard oli Soome ansambel. 1987. aasta Eurovisiooni lauluvõistlusel esindas Boulevard koos Vicky Rostiga Soomet lauluga "Sata salamaa". 1988. aasta Eurovisiooni lauluvõistlusel esindas ansambel Soomet lauluga "Nauravat silmät muistetaan".
Pave Maijanen

Pave Maijanen (kodanikunimi Pekka Juhani Maijanen; 3. september 1950 – 16. jaanuar 2021) oli Soome laulja. Maijase üks tuntumaid hitte kannab pealkirja "Lähtisitkö". Lugu ilmus 1984. aasta albumil "Maijanen". 1992. aasta Eurovisiooni lauluvõistlusel esindas ta Soomet lauluga "Yamma, yamma". Tanssivat kengät (1983) Maijanen (1984) Palava sydän (1985) Maailman tuulet (1987) Maya: Would You (1987) Kuutamokeikka (1990) No Joking (1991) Sirkus saapuu tivoliin (1994) Kohti uutta maailmaa (1998) Mustaa valkoisella (2000) Kaikessa rauhassa (2010)
Waldo's People

Waldo’s People oli Soome ansambel. 2009. aasta Eurovisiooni lauluvõistlusel esindas ansambel Soome lauluga "Lose Control". Waldo’s People (1998) No Man’s Land (2000) Greatest Hits (2008) Paranoid (2009)
Will Claye

Will Claye (sündinud 13. juunil 1991 Tucsonis) on USA kaugus- ja kolmikhüppaja. 2012. aasta suveolümpiamängudel Londonis võitis ta kolmikhüppes hõbemedali ja kaugushüppes pronksmedali. 2016. aasta suveolümpiamängudel Rio de Janeiros tuli ta kolmikhüppes taas hõbemedalile. Maailmameistrivõistlustelt on ta kolmikhüppes võitnud hõbemedali ja kaks pronksmedalit. Kolmikhüppes on ta lisaks tulnud kahel korral sisemaailmameistriks (2012 ja 2018). Tema isiklik rekord kolmikhüppes on 17.91, millega ta hoiab kõigi aegade edetabelis üheksandat kohta. Ta on õppinud Oklahoma Ülikoolis ja Florida Ülikoolis. Sees Väljas Allikas: IAAF  Will Claye – pildid, videod ja helifailid Wikimedia Commonsis Will Claye Rahvusvahelise Kergejõustikuliidu kodulehel (inglise)
Johannes Põderson

Johannes Põderson (24. juuni/6. juuli 1898 Haaslava vald, Tartumaa – 12. veebruar 1973) oli eesti advokaat. Ta lõpetas 1918 Hugo Treffneri gümnaasiumi ning õppis 1919–1920 Tartu Ülikooli filosoofia- ja 1920–1925 (lõpetas) õigusteaduskonnas. Korporatsioon Revelia liige. Osales Vabadussõjas. 1926–1930 vandeadvokaat Eugen Kääriku, 1930–1932 Gustav Seene abi, alates 1932 vandeadvokaat Põltsamaal. Valiti 1934 vabadussõjalaste rahvaliikumise nimekirjas Põltsamaa linnavolikogu liikmeks.
Põderson

Põderson on eesti perekonnanimi. Perekonnanime Pöddrason/Põdrason/Põderson/Põdderson (ka Põdder, varasema lisanimega Põdra) on pandud Tõdu mõisas Põlva kihelkonnas Võrumaal. Nimede eestistamisel määrati Põdersoni-nimelistele isikutele uueks perekonnanimeks Põdersalu (1936. aastal Ahja vallas) ja Põdersoo. 2017. aasta 1. jaanuari seisuga on perekonnanimi Põderson Eestis 16 mehel ja 13 naisel. Selle nime tuntud kandja oli eesti advokaat Johannes Põderson (1898–1973).
Tomas Walsh

Tomas Walsh (sündinud 1. märtsil 1992 Timarus) on Uus-Meremaa kuulitõukaja. 2016. aasta suveolümpiamängudel Rio de Janeiros võitis ta 21.36-ga pronksmedali. 2017. aasta maailmameistrivõistlustel Londonis tuli ta maailmameistriks tulemusega 22.03 Lisaks on ta tulnud kahel korral sisemaailmameistriks. 2016. aastal võitis ta Teemantliiga kuulitõuke arvestuses. Tema isiklik rekord kuulitõukes välistingimustes on 22.67, mis on püstitatud 25. märtsil 2016 Aucklandis, ja sisetingimustes 22.31, mis on püstitatud 3. märtsil 2018 Birminghamis. Mõlemad tulemused on Okeaania rekordid. 22.67-ga jagab ta kõigi aegade edetabelis kuuendat kohta. 2017. aastal valiti ta Uus-Meremaa aasta meessportlaseks.  Tomas Walsh – pildid, videod ja helifailid Wikimedia Commonsis Tomas Walsh Rahvusvahelise Kergejõustikuliidu kodulehel (inglise)
Põdersalu

Põdersalu on eesti perekonnanimi. Nimede eestistamisel määrati Põdersalu uueks perekonnanimeks isikutele, kelle perekonnanimi oli Morgen (Kavastu vallas), Põderson (Ahja vallas) ja Vittunk (Roela vallas), kõik 1936. aastal. 2017. aasta 1. jaanuari seisuga on perekonnanimi Põdersalu Eestis 15 mehel ja 14 naisel.
Põdersoo

Põdersoo on eesti perekonnanimi. Nimede eestistamisel määrati Põdersoo uueks perekonnanimeks isikutele, kelle perekonnanimi oli Põdderson (1937. aastal Tartus) ja Põderson. 2017. aasta 1. jaanuari seisuga on perekonnanimi Põdersoo Eestis 11 mehel ja 15 naisel. Meelis Põdersoo (sündinud 1984), eesti näitleja
Põdder

Põdder on eesti perekonnanimi. Nimede eestistamisel on Põdderi-nimelistele isikutele uueks perekonnanimeks määratud Mariste. 2017. aasta 1. jaanuari seisuga on perekonnanimi Põdder Eestis 13 mehel ja 10 naisel. Ernst Põdder (1879–1932), Eesti sõjaväelane Moritz Maximilian Põdder (1852–1905), eesti kirjanik Peep Põdder (sündinud 1964), Eesti arst ja poliitik Boris Põder (alias Boris Põdder, 1905–1984), Eesti poksija Põder (perekonnanimi)